《黄冈》
宋代·赵公豫

黄冈临古岸，依谷尽人家。老稚崇清俭，衣冠鄙俗华。

花香幽径僻，鸟噪夕阳斜。俯仰情何寄，烟霞自足誇。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。